વન વિભાગ દ્વારા લોકોની અને પ્રવાસીઓની જાગૃતિ અને માહિતી માટે ઠેર-ઠેર ગેરકાયદેસર લાયન શો ન થાય અને જો કોઇ કરે તો તે માટે કાયદામાં શું જોગવાઇ છે તેના બોર્ડ મુકયા છે. અમે અત્‍યાર સુધીમાં 1પ0થી વધુ ગેરકાયદેસર હોટેલો સીલ મારી દીધી છે અને આ કાર્યવાહી સતત ચાલુ રહેશે. અમને ખ્‍યાલ છે કે, દિવાળીનાં વેકેશન દરમિયાન ગેરકાયદેર લાયન શોની ઘટનાઓ બનતી હોય છે એટલા માટે અમે અમારુ પેટ્રોલીંગ વધારી દીધું છે. અને જો કોઇ પણ વ્‍યકિત આપ્રકારની પ્રવૃતિ કરતા પકડાશે તો તેને છોડવામાં આવશે નહીં. લોકોએ એ સમવજવું જોઇએ કે, સિંહ તેના કુદરતી વાતાવરણમાં મુકત રીતે ફરે અને તેને કોઇ ખલેલ પહોંચાડવામાં ન આવે. સિંહ આપણું ગૌરવ છે તેમ પ્રદિપ સિંઘે વધુમાં માહિતી આપતા જણાવ્‍યું હતું.